Concluziile raportului privind numărul real al deceselor COVID-19. Mihăilă: Sunt diferențe de până la 500 de cazuri pe spital. .
Există diferențe de raportare a deceselor COVID, spune ministrul Sănătății, Ioana Mihăilă: "aceste diferențe au la bază birocrația și diferite tipuri de raportare utilizate de spitale". Ministrul precizează că nu ar căuta greșeli și vinovați pentru diferențele de raportare, ci s-ar concentra pe o ameliorare a procesului de raportare. Mihăilă cere direcțiilor de sănătate publică să transmită clarificări privitoare la metodele de raportare.
Ministrul Sănătății, Ioana Mihăilă, are azi un briefing de presă despre raportarea deceselor COVID.Briefingul de presă pe tema raportului Comisiei de analiză a modului de raportare a deceselor persoanelor cu COVID are loc la ora 10.00.Liderul PSD, Marcel Ciolacu, anunța miercuri că Ioana Mihăilă va parcicipa, luni, în Parlament, la "Ora Guvernului", pentru a prezenta raportul preliminar privind decesele COVID-19."La solicitarea PSD, ministrul Sănătății va veni luni în Parlament să prezinte raportul preliminar privind decesele de COVID-19. Românii au dreptul să știe adevărul. Familiile care și-au îngropat apropiații, bolnavii cronici lipsiți de tratamente sau intervenții medicale de specialitate, toți cei care au suferit ca urmare a deciziilor luate de autorități trebuie să știe adevărul! Tot adevărul", anunța Marcel Ciolacu.Recent, întrebată despre raportul preliminar al comisiei, Mihăilă spunea că a scos la iveală diferenţe, dar nu a vrut să spună cifre pentru că neconcordanțele erau în acel moment încă analizate. Ministrul a declarat doar că în aproximativ 1.000 de cazuri decesul a fost completat la comentarii în loc de rubrica dedicată.Scandalul raportărilor a fost pornit de fostul ministru Vlad Voiculescu. Acesta spunea că a observat diferențe în raportările deceselor de COVID-19 în cele două baze de date în care acestea sunt transmise.